קי הוי קואן

קי הוי קואן (בסינית: 關繼威; נולד ב-20 באוגוסט 1971), אשר ידוע גם בשם ג'ונתן קי קואן, הוא שחקן וכוריאוגרף פעלולים וייטנאמי-אמריקאי, זוכה פרס אוסקר לשחקן המשנה הטוב ביותר ופרס גילדת שחקני המסך. קואן נודע בעיקר בזכות הופעותיו הקולנועיות בשנות ה-80 כאשר גילם את הילד דאטה בסרט "הגוניס", הילד שורט ראונד ששימש כעוזרו של אינדיאנה ג'ונס בסרט "אינדיאנה ג'ונס והמקדש הארור" ו-OB ב״לוקי״

קואן זכה לפרסום מחודש עם השתתפותו בסרט זוכה האוסקר "הכל בכל מקום בבת אחת". על תפקידו בסרט זכה בפרס איגוד מבקרי הקולנוע של לוס אנג'לס, לשחקן משנה הטוב ביותר, בפרס גילדת שחקני המסך לשחקן המשנה הטוב ביותר ובפרס אוסקר לשחקן המשנה הטוב ביותר בטקס פרסי האוסקר ה-95.

== שנותיו הראשונות ==
קואן נולד ב-20 באוגוסט 1971 בסייגון שבדרום וייטנאם להורים ממוצא סיני. קואן נאלץ לעזוב את ארצו כאשר צבא דרום וייטנאם הובס במהלך נפילת סייגון . משפחתו הצליחה להשיג מקלט מדיני בארצות הברית ובעקבות כך הם היגרו לארצות הברית כפליטים.

בצעירותו למד קואן בתיכון "מאונט גליסון ג'וניור" אשר בטוג'ונגה, קליפורניה, ובתיכון אלהמברה אשר באלהמברה, קליפורניה. לאחר התיכון למד בבית הספר לאמנויות הקולנוע של אוניברסיטת דרום קליפורניה ובהמשך למד באוניברסיטת מנצ'סטר שבבריטניה.

== קריירה ==
קואן החל את קריירת המשחק בשנת 1984, בהיותו בן 12, כאשר הוא כיכב לצד האריסון פורד כשורט ראונד, אשר היה עוזרו של אינדיאנה ג'ונס בסרט "אינדיאנה ג'ונס והמקדש הארור". קואן נבחר לתפקיד לאחר שהאחראי על הליהוק עבור הסרט ערך אודישנים לילדים בבית הספר היסודי בו למד קואן, כאשר גם אחיו של קואן השתתף באותם האודישנים.

בשנת 1985 קואן כיכב בסרט "הגוניס" כחבר בקבוצת הילדים "הגוניס" בתפקיד דמותו של הילד ריצ'רד "דאטה" וואנג.

בשנת 1986 גילם כייס יתום בסרט הטייוואני "It Takes a Thief". בשנת 1987 השתתף בסרט היפני "Passengers" לצד הזמרת היפנית הנודעת הונדה מינקו. בשנים 1986 עד 1987 גילם את סם בסדרת הטלוויזיה קצרת המועד "Together We Stand", ובשנים 1990 עד 1991 גילם את ג'ספר קוונג בסיטקום "Head of the Class". בשנת 1991 קואן כיכב גם בסרט "Breathing Fire" ובשנת 1992 היה לו גם תפקיד קטן בסרט "העולם על פי קליפורניה מן". בשנת 1993 כיכב קואן בתפקיד הראשי בתוכנית טלוויזיה בת ארבעה פרקים בשפה המנדרינית בשם "הסריס הגדול והנגר הקטן". בשנת 1996 קואן כיכב גם בקופרודוקציה המשותפת של הונג קונג ווייטנאם "Red Pirate". בשנת 2002 כיכב בסרט "Second Time Around" שהופק על ידי חברה מהונג קונג בו הוא שיחק לצד אקין צ'נג וססיליה צ'ונג.

לאחר שלמד טאקוונדו עם פיליפ טאן על הסט של "אינדיאנה ג'ונס והמקדש הארור" קואן בחר בהמשך חייו להמשיך ללמוד טאקוונדו יחד עם טאו-ליאנג טאן. באמצעות הידע שצבר הוא עבד בהמשך חייו ככוריאוגרף פעלולים בסרט "אקס-מן" משנת 2000 ובסרט "The One" משנת 2001 כאשר שימש כעוזרו של כוריאוגרף הקרבות הנודע מהונג קונג קורי יואן.

בספטמבר 2019 קואן הצטרף לצוות השחקנים של הסרט "Finding ʻOhana" בהפקת נטפליקס. הסרט סימן את חזרתו של קואן לקריירת המשחק לאחר ההפסקה הארוכה שלקח משנת 2002.

בשנת 2022 כיכב בסרט המדע הבדיוני "הכל בכל מקום בבת אחת". על תפקידו בסרט זכה בפרס איגוד מבקרי הקולנוע של לוס אנג'לס לשחקן המשנה הטוב ביותר בשיתוף עם השחקנית דולי דה לאון. בנוסף זכה על תפקידו בסרט בפרס אוסקר לשחקן המשנה הטוב ביותר ובפרס גילדת שחקני המסך לשחקן המשנה הטוב ביותר.

בפברואר 2022 הוכרז לראשונה שקואן ישתתף בצוות השחקנים הראשי של סדרת הטלוויזיה "American Born Chinese" שתופק עבור שירות הסטרימינג דיסני+.

בשנת 2023 הופיע ברשימה השנתית טיים 100 של מגזין טיים.<ref></ref>

== חיים אישיים ==
קואן דובר קנטונזית, מנדרינית ואנגלית. קואן הוא סיני-אמריקאי ממוצא האן ויש לו שמונה אחים.

קואן נשוי לאקו קואן ומתגורר בוודלנד הילס, לוס אנג'לס.

== פילמוגרפיה ==
{| class="wikitable sortable" border="2" cellpadding="4"
! colspan="4" style="background:#B0C4DE;" |קולנוע
|-
! שנה
! כותרת
! תפקיד
! class="unsortable" | הערות
|-
| 1984
| "אינדיאנה ג'ונס והמקדש הארור"
| שורט ראונד
| סרט אמריקאי. על תפקיד זה זכה בפרס האמן הצעיר
|-
| 1985
| "הגוניס"
| ריצ'רד "דאטה" וואנג
| סרט אמריקאי
|-
| 1986
| "It Takes a Thief" 糊塗妙賊小神偸)
| גואן הקטן (小關)
| סרט טייוואני
|-
| 1987
| "Passengers" (パッセンジャー 過ぎ去りし日々)
| ריק
| סרט יפני
|-
| 1991
| "Breathing Fire"
| צ'רלי מור
| סרט אמריקאי
|-
| 1992
| "העולם על פי קליפורניה מן"
| קים
| סרט אמריקאי
|-
| 1996
| "Red Pirate"
| קוואן צ'יה צ'יאנג
| סרט הונג קונגי
|-
| 2002
| "Second Time Around" (無限復活)
| שר וונג
| סרט הונג קונגי
|-
| 2021
| '"Finding ʻOhana"
| ג'ורג' פאן
| סרט אמריקאי
|-
| 2022
| "הכול בכל מקום בבת אחת"
|ווימונד וואנג
| סרט אמריקאי
* פרס אוסקר לשחקן המשנה הטוב ביותר
* פרס גילדת שחקני המסך לשחקן המשנה הטוב ביותר, ולאנסמבל הטוב ביותר
* מועמד פרס באפט"א לשחקן הטוב ביותר בתפקיד משנה
* מועמדות לפרס האקדמיה האוסטרלית לאמנויות הקולנוע והטלוויזיה הבינלאומי לשחקן המשנה הטוב ביותר (2023)
|-
|2024
|The Electric State
|
|
|}

{| class="wikitable sortable" border="2" cellpadding="4"
! colspan="4" style="background:#B0C4DE;" |טלוויזיה
|-
! שנה
! שם
! תפקיד
! הערות
|-
| 1986
| "Together We Stand" 
| סם
| 19 פרקים
|-
| 1991
| "Head of the Class"
| ג'ספר קוונג
| לקח חלק בצוות השחקנים הראשי בעונה הרביעית ובעונה החמישית
|-
| 1991
| "אגדות מעולם המסתורין"
| ג'וש
| השתתף בפרק "Undertaking Palor"
|-
| 1993
| "הסריס הגדול והנגר הקטן" (大太監與小木匠)
| בה דג'יה (巴大家)
| כיכב בסדרת טלוויזיה טייוואנית בת 40 פרקים
|-
|2023
| להיות סיני אמריקאי
| ג'יימי יאו
| תפקיד ראשי; 8 פרקים
|-
|2023
|לוקי
|אורבורס/או בי
|תפקיד משנה, עונה 2; 6 פרקים

* מועמד פרס בחירת מבקרי הטלוויזיה לשחקן המשנה הטוב ביותר בסדרת דרמה <small>(2024)</small>
|}

== קישורים חיצוניים ==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:פעלולנים אמריקאים
קטגוריה:בוגרי אוניברסיטת דרום קליפורניה
קטגוריה:מהגרים מווייטנאם לארצות הברית
קטגוריה:אמריקאים ממוצא סיני
קטגוריה:זוכי פרס גילדת שחקני המסך - שחקנים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1971
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:זוכי פרס סאטורן לשחקן משנה בקולנוע
קטגוריה:לוס אנג'לס: אישים